**OSNOVNA ŠKOLA STOJA**

**PULA**

**ADRESA : BRIJUNSKA 5**

**MATIČNI BROJ: 03203549**

**ŠIFRA DJELATNOSTI : 8520**

**IBAN: HR9523600001835900006**

**OIB: 98035155454**

Pula, 29. siječanj 2021.

**BILJEŠKE UZ**

**F I N A N C I J S K O I Z V J E Š Ć E**

**OD 1. 01. 2020. DO 31. 12. 2020. GODINE**

**BILJEŠKE UZ POJEDINE POZICIJE IZVJEŠTAJA O PRIHODIMA I RASHODIMA, PRIMICIMA I IZDACIMA – OBRAZAC PR-RAS**

**AOP 001 – PRIHODI POSLOVANJA** Osnovne škole Stoja u Puli manji su u odnosu na izvještajno razdoblje prethodne godine, u ovom izvještajnom razdoblju iznose 7.188.317,32 kune kako slijedi:

AOP 064 – Tekućih pomoći korisnicima iz proračuna koji im nije nadležan

* + - * POMOĆI MZOŠ – (plaće za zaposlene, prijevoz na posao i s posla, ostala materijalna prava te ostale naknade)
      * POMOĆI ŽUPANIJA – školska natjecanja
      * POMOĆI OSTALE OPĆINE – plaća za učiteljice produženog boravka

AOP 065 – Kapitalne pomoći proračunskim korisnicima iz proračuna koji im nije nadležan .

Navedeni prihodi bilježe smanjenje u odnosu na isto razdoblje 2020. godine, jer smo u ovoj godini primili manji iznos kapitalnih pomoći za opremanje knjižnice školskom lektirom, te nabave udžbenika. U 2020. godini veći dio udžbenika je radnog karaktera, pa su stoga veće tekuće pomoći, a manje kapitalne.

AOP 116 – Ostali nespomenuti prihodi, u odnosu na promatrano razdoblje, realizirani su u puno manjem iznosu zbog smanjenja broja učenika u školskoj kuhinji. Većinom se nastava odvijala samo za niže razrede 1.-4., te isto tako samo učenicima 1. i 2. razreda osiguran je ručak i prihvat djece u produženom boravku zbog situacije uzrokovane korona virusom.

AOP 128 – Tekuće donacije – škola je dobila donaciju u novcu u iznosu od 19.998,75kuna od pulske tvrtke Calucem d.o.o. čime si je informatički opremila učionicu za potrebe redovne nastave.

AOP 132 – Prihodi iz nadležnog proračuna za financiranje rashoda poslovanja – evidentirani su prihodi od decentraliziranih sredstava unutar i van opsega ostvareni od Grada Pule, kao osnivača. Odnose se na financiranje redovne djelatnosti (materijalni rashodi, hitne intervencije, socijalni program, plaće produženi boravak, plaće za pomoćnike u nastavi te za projekt Školska shema). Navedeni prihodi su smanjeni u odnosu na 2019. godinu. Zbog situacije uzorkovane korona virusom revidirali smo troškove decentralizacije kroz rebalans, te se time udio financiranja iz nadležnog proračuna smanjio.

AOP 133 – Prihodi iz nadležnog proračuna za financiranje rashoda za nabavu nefinancijske imovine – evidentirani su prihodi za knjige u knjižnici (lektira) ostvareni od Grada Pule kao osnivača u iznosu od 3.500,00 kuna.

**AOP 148 – RASHODI POSLOVANJA** Osnovne škole Stoja u Puli veći su u odnosu na izvještajno razdoblje prethodne godine, u ovom izvještajnom razdoblje iznose 7.049.179,32 kune kako slijedi:

AOP 151 – Plaće za redovan rad su se povećale zbog povećanja osnovice, koeficijenata i dodataka po Sporazumu u 2020. godini.

AOP 153 – Plaće za prekovremeni rad bilježe značajan pad zbog smanjenog broja odrađenih prekovremenih sati zamjena unutar škole, jer se nastavna godina u većini odvijala online.

AOP 154 – Plaće za posebne uvjete rada bilježe smanjenje zbog manjeg broja rješenja za prilagođene programe sa djecom.

AOP 155 – Ostali rashodi za zaposlene obuhvaćaju pomoći za duže bolovanje, pomoć za rođenje djeteta ,smrtni slučaj, jubilarne nagrade, darove i ostalo na što radnik ostvaruje pravo temeljem Kolektivnog ugovora. Ove godine u 2020 isplaćena je jedna otpremnina, tri potpore u slučaju smrti člana uže obitelji, tri pomoći za duže bolovanje te tri jubilarnih nagrada radnicima. Krajem godine u 12 mjesecu isplaćeni su također dar djeci i božićnica, a kroz godinu i regres za godišnji odmor.

U odnosu na prethodnu godinu bilježi se povećanje za isto razdoblje, što ovisi o broju i namjeni isplata kroz godinu.

AOP 158 – Doprinosi za obvezno zdravstveno osiguranje zbog većih rashoda plaće u odnosu na prethodnu godine su veći.

AOP 162– Službena putovanja i stručna usavršavanja odnose se na dnevnice, kotizacije, prijevoz i smještaj na službenim putovanjima. Ona su realizirana u znatno manjem iznosu u odnosu na prethodno razdoblje zbog epidemiološke situacije uzrokovane korona virusom, odgađani su seminari i ostala putovanja te veća okupljanja ljudi na jednome mjestu.

AOP 163 – Naknade za prijevoz zaposlenika bilježe smanjenje u odnosu na prethodno razdoblje 2019. godine zbog odvijanja online nastave, čime su se smanjili troškovi obračuna prijevoza na posao i sa posla.

AOP 164 – Stručno usavršavanje zaposlenika je mnogo manji u odnosu na prošlu godinu, također zbog epidemiološke situacije uzrokovane korona virusom, manje su održavani skupovi i višednevni programi usavršavanja.

AOP 165 – Ostale naknade troškova zaposlenima odnosi se na korištenje osobnog automobila u službene svrhe. Ove godine se više koristio osobni automobil za odlazak u grad za potrebe škole.

AOP 167 – Uredski materijal i ostali materijalni rashodi je veći zbog veće potrebe nabave materijala za nastavu i administraciju, te sredstva za čišćenje i održavanje prostora škole. Veliki dio rashoda se ove godine odnosi na kupnju dezinfekcijskih sredstava za unutarnje i vanjsko čišćenje školske ustanove.

AOP 168 – Materijal i sirovine – Obzirom na nastalu situaciju u 2020. godini uzrokovanu korona virusom i održavanja online nastave manji je broj djece u školskoj kuhinji, te se time smanjio i udio troška za namirnice.

AOP 169 – Energija – Trošak za energente je u blagom smanjenju u odnosu na prethodno razdoblje, također uzrokovano situacijom vezanom za korona virusom, i održavanjem online nastave.

AOP 170 - Materijal i dijelovi za tekuće i investicijsko održavanje veći su u odnosu na prethodnu godinu, jer je realizacija troškova za tekuće i investicijsko održavanje sredstava i opreme bila veća u odnosu na lanjsko razdoblje.

AOP 171 – Sitni inventar – U 2020. godini utrošeno je manje na sitnom inventaru. Kupljen je bojler za potrebe kuhinje, printer za redovno poslovanje, karte za geografiju i četiri kamere za odvijanje online nastave.

AOP 173 – Službena, radna i zaštitna odjeća i obuća je u blagom padu u odnosu na prethodno razdoblje. Ove godine se uzela radna i zaštitna odjeća i obuća za kuharice i spremačice.

AOP 175 – Usluga, telefona, pošte i prijevoza je manji u odnosu na prethodno razdoblje.

AOP 176 – Usluge tekućeg i investicijskog održavanja – Realizirani trošak je manji u odnosu na prethodnu godinu jer bilježimo smanjenje troškova na uslugama održavanja opreme i sredstava. Ove godine zbog situacije uzrokovane korona virusom nismo plaćali mjesečno 1/3 troška za čišćenje dvorane, jer se nije ni koristila. Time se i znatno smanjio realizirani trošak u ovoj godini, koji bi inače iznosio 55.000,00 kuna.

AOP 177 – Usluge promidžbe i informiranja bilježe značajan porast zbog objavljivanja oglasa u Narodnim novinama (natječaj za ravnatelja).

AOP 178 – Komunalne usluge su manje u odnosu na prethodno razdoblje, zbog pažljivijeg odnosa prema istome, a i zbog online nastave koja je bila u 2020. godini.

AOP 179 – Zakupnine i najamnine su smanjene u odnosu na 2019. godinu jer ove godine nismo utrošili na kupnju licenci kao i prethodne godine.

AOP 180 – Zdravstvene i veterinarske usluge – Usluge za obavljene zdravstvene preglede zaposlenika manji su u odnosu na lani, što se odnosi na sistematske preglede zaposlenih u 2020., te analizu briseva hrane i analizu kakvoće vode.

AOP 181 – Intelektualne i osobne usluge – Evidentirani rashodi su znatno manji jer su prošle godine zbog nedostatka stručnog kadra, na ugovor o djelu, primljeni vanjski suradnici, što ove godine nije slučaj.

AOP 182 – Računalne usluge su nešto veće u odnosu na prethodno razdoblje, zbog povećanja cijene korištenja usluge u LC sustavu.

AOP 183 – Ostale usluge – Tu se pojavljuju uz standardne troškove certifikati za Finu i montažu klime, te ostalih usluga (popravak perilice za suđe i stavljanje folija za zaštitu od sunca) kojih nije bilo u prethodnoj godini pa se zato bilježi porast na tom kontu.

AOP 187 – Premije osiguranja – Manje su jer su se premije osiguranja u 2020. godini počele plaćati na mjesečnoj bazi pa se više nije dešavalo da se plaćaju zakašnjeli računi iz prijašnjih godina.

AOP 188 – Reprezentacija – Rashodi bilježe pad je su troškovi reprezentacije ukinuti za vrijeme trajanja ove epidemiološke situacije sa korona virusom.

AOP 190 – Pristojbe i naknade – Rashodi za ovu godinu su manji jer su se prošle godine više koristile usluge javnog bilježnika. Tu spadaju i naknade zbog nezapošljavanje određene kvote osoba sa invaliditetom.

AOP 192 – Ostali nespomenuti rashodi poslovanja – U 2020. godini bilježi se silazna putanja troškova za ostale nespomenute rashode (rashodi protokola) kojih je ove godine bilo manje u odnosu na prethodnu. Manje poklona i kupnja cvijeća za razne prigode, te nismo imali troškove kao prethodnih godina za projekt Brodovi prijateljstva između naše škole i škole u Sloveniji.

AOP 210 – Zatezne kamate – Ove godine smo imali kamate za platiti zbog neplaćenih računa Pula Herculanea.

AOP 255 – Naknade građanima i kućanstvima u naravi – Iz državnog proračuna osigurana su sredstva za kupnju radnih udžbenika koji su dani na korištenje učenicima za nastavu. Ove godine veći dio udžbenika je radnog karaktera.

**AOP 341 – RASHODI ZA NABAVU NEFINANCIJSKE IMOVINE** Osnovne škole u Puli iznose 207.019,68 kuna kako slijedi:

AOP 361 – Uredska oprema i namještaj – U ovoj godini se manje nabavljalo uredske opreme s obzirom da se počelo polako sa opremanjem iz državnog proračuna. Stoga nije bilo potrebe za nabavku nove.

AOP 366 – Iz prošlogodišnjeg viška Škole za život utrošeno je na sredstva za nabavu sportske opreme.

AOP 367 – Uređaji, strojevi i oprema za ostale namjene – utrošeno na lončarsko kolo i 3D printer za likovnu kulturu.

AOP 375 – Knjige – Kupljeni su udžbenici za učenike, sredstvima iz državnog proračuna, te im dani na korištenje. Ove godine su manji troškovi je su veći dio udžbenika radnog karaktera.

**VIŠAK / MANJAK**

AOP 632 – Manjak prihoda i primitaka iznosi 67.881 kn

AOP 633 – Višak prihoda i primitka – preneseni iznosi 98.552 kn

Ukupan višak prihoda raspoloživ u slijedećem razdoblju iznosi 30.670,31, što odgovara iznosu na AOP 635. Višak se sastoji od prihoda od sufinanciranja cijene usluga te u slijedećem razdoblju do kraja godine navedeni višak će se utrošiti namjenski za potrebe škole.

**OBVEZNI ANALITIČKI PODACI**

AOP 643 – Prosječan broj zaposlenih kod korisnika na osnovi stanja na početku i na kraju izvještajnog razdoblja je 57, što je manje u odnosu na prethodnu godinu.

AOP 645 – Prosječan broj zaposlenih kod korisnika na osnovi sati rada je 49, što je manje na prethodnu godinu.

AOP 664 – Tekuće pomoći iz državnog proračuna je u blagom porastu, što obuhvaća plaće MZO-a.

AOP 665 – Tekuće pomoći proračunskim korisnicima iz proračuna JLP( R ) S koji im nije nadležan odnosi se na ostale Općine i Županije i manji je u odnosu na prethodnu godinu.

AOP 666 – Kapitalne pomoći iz državnog proračuna odnosi se na knjige za lektiru i knjige – udžbenici.

AOP 684 – Sufinanciranje cijene usluge - Evidentirani su prihodi od participacija roditelja učenika za korištenje školske marende i manji su u odnosu na prethodno razdoblje, zbog epidemiološke situacije uzrokovane korona virusom. Većim dijelom se nastava održavala online.

AOP 687 – Otpremnina – Prihodi za otpremnine su povećani zbog odlaska zaposlenika u mirovinu kroz 2020. godinu.

AOP 688 – Naknade za bolest, invalidnost i smrtni slučaj – Odnosi se na isplaćene pomoći za duže bolovanje i rođenje djeteta, te su manji troškovi u odnosu na prethodnu godinu.

AOP 689 – Naknade za prijevoz na posao i s posla – Manji trošak u odnosu na prethodnu godinu zbog održavanja online nastave.

AOP 691 – Obvezni i preventivni zdravstveni pregledi zaposlenika - su manji u odnosu na prethodnu godinu.

**BILJEŠKE UZ POJEDINE POZICIJE IZVJEŠTAJ O OBVEZAMA – OBRAZAC OBVEZE**

Sve obveze se podmiruju u zakonskom roku, nema spornih obaveza, ni zaostataka.

Ovim se izvještajem prati stanje međusobnih obveza proračunskih korisnika kao i obveza za rashode poslovanja i to na početku i na kraju obračunskog razdoblja. Ukupne obveze u izvještajnom razdoblju iznose 617.087,02 kuna AOP 036 ; sastoji se od:

AOP 037 – Stanje dospjelih obveza na kraju izvještajnog razdoblja 3.270,09 kuna

AOP 090 – Stanje nedospjelih obveza na kraju izvještajnog razdoblja 613.816,93 kune

* AOP 091 – međusobne obveze proračunskih korisnika (bolovanje HZZO) iznosi 100.995,79 kuna
* AOP 092 – obveze za rashode poslovanja (plaće ukupne i nedospjele obveze URA) iznosi 512.821,14 kune.

S obzirom da se obveze uredno podmiruju, u pravilu u rokovima dospijeća, obveze u iznosu od 512.821,14 kuna odnose se na obveze za plaću koja će biti isplaćena u siječnju 2021., te na račune koji također dospijevaju u siječnju 2021. godini.

Naknade bolovanja iznad 42 dana i ozljede na radu koje se refundiraju preko HZZO-a, ove godine nisu zatvarana potraživanja prema uputama od Ministarstva financija, stoga na AOP-u 091 je veliki iznos od 100.995,79 kuna.

**BILJEŠKE UZ IZVJEŠTAJ O RASHODIMA PREMA FUNKCIJSKOJ KASIFIKACIJI – RAS funkcijski**

Funkcijska klasifikacija sadrži rashode razvrstane prema njihovoj namjeni. OŠ Stoja obavlja djelatnost osnovnog obrazovanja uvedenu na AOP-u 110 u ukupnom iznosu od 7.256.199,00 kuna.

Rashodi na osnovnu djelatnost – osnovno obrazovanje AOP 113 iznose 7.017.476,74 kune, a na dodatne usluge u obrazovanju AOP 122 iznose 238.722,26 kuna (prehrana učenika u šk. kuhinji i ugovoreni prijevoz učenika).

**BILJEŠKE UZ OBRAZAC BILANCE**

AOP 001 – Ukupna imovina se povećala u odnosu na prethodnu godinu, te na dan 31.12.2020 godine iznosi 8.889.404,53 kune.

**AOP 002-062** u obrascu BIL prikazana je vrijednost nefinancijske imovine: dugotrajne imovine, građevinskih objekata, postrojenja i opreme.

AOP 010 – Poslovni objekti - Izvršen je prijenos od Grada Pule za radove na zgradama znanstvenih i obrazovnih institucija u iznosu od 2.484222,15kuna, što je uzrok povećanja vrijednost poslovnih objekata.

AOP 020 – Sportska oprema - u toku godine nabavljeno još nove opreme za tjelesnu kulturu u iznosu od 12.060,38 kuna.

AOP 031 – Knjige – nabavljene su knjige za školsku knjižnicu, za obnovu knjižne građe u iznosu od 8.729,79 kuna (Grad Pula 3.500,00kn ; državna sredstva 2.500,00 kn ; sufinanciranje (višak iz prethodne godine) 2.454,87 kn, te zakasnina 274,92 kn), te udžbenici za učenike iz državnog proračuna u iznosu 100.136,87 kuna.

AOP 035 – Ispravak vrijednosti knjiga – Za vrijednost kupljenih udžbenika za učenike u iznosu od 100.136,87 kuna, proveden je jednokratni otpis vrijednosti udžbenika.

**AOP 063-167** u obrascu BIL prikazana je financijska imovinu potraživanja za prihode poslovanja.

AOP 063 - Financijska imovina iznosi 693.977,70 kuna. Malo je povećana u odnosu na prošlu godinu što je rezultat većeg stanja sredstava uplaćenih u proračun Grada Pule (Lokalnu Riznicu) iz kojih se podmiruju vlastite obveze. Potraživanja za shemu voća i mlijeka su u tijeku godine podmirena.

AOP 081 – Ostala potraživanja - iznose 100.995,79 kune i u odnosu na proteklu godinu su znatno povećana. Odnosi se na potraživanja naknade od HZZO za bolovanja na teret fonda. Ove godine nisu izvršena zatvaranja potraživanja prema uputama Ministarstva financija.

AOP 153 – Potraživanja su manja jer se nastava u prosincu 2020. godine odvijala online pa su i računi za školsku marendu i kuhinju za taj mjesec manji u odnosu na prethodno razdoblje.

AOP 155 – Potraživanja za prihode iz proračuna iznose 46.787,51 kunu. Sastoje se od neutrošenih sredstava na dan 31.12.2020. godine u iznosu od 30.670,31 kuna i otvorenih obveza prema dobavljačima 16.191,75 kuna, odnosno neplaćenih računa, te potraživanja za više plaćene poreze 74,55 kuna.

AOP 157 – Ispravak vrijednosti potraživanja bilježi povećanje za 3.608,80 kuna.

AOP 164 - kontinuirani rashodi budućih razdoblja su neznatno povećani i odnose se na iskazane rashode za plaće za prosinac 2020.

**AOP 169-228** obveze prikazane na računima razreda 2, prikazuju obveze za rashode nastale temeljem vjerodostojne knjigovodstvene evidencije, a u okviru podračuna 23; obveze za zaposlene (plaća 12/2020) i obveze za materijalne rashode (nedospjeli računi).

Bilježi se porast u odnosu na prethodno razdoblja:

1. povećanja osnovice plaće i koeficijenata kroz godinu
2. veća potraživanja od HZZO-a koja se nisu ove godine refundirala (AOP 180)

**IZVANBILANČNI ZAPISI U OBRASCU BILANCA**

Sukladno uputi Ministarstva znanosti i obrazovanja od 18.12.2019. godine vodi se evidencija u bilanci tuđa imovina dobivena na korištenje. Na izvanbilančnim zapisima u prethodnoj godini evidentirana je računalna oprema u ukupnom iznosu od 189.104,73 kune, te se ona i dalje koristi u školi.

Ove godine smo kroz iste projekte CKR II i CARNET E-škole dobili na korištenje računalnu opremu koja se odnosi na tablet računala i prijenosna računala u iznosu od 296.095,00 kuna.

Ukupni iznos u izvanvbilančim zapisima iznosi 485.199,73 kune.

**BILJEŠKE UZ OBRAZAC P-VRIO**

1. Promjene u vrijednosti nefinancijske imovine AOP 003

* Odnosi se na **smanjenje** temeljem Odluke o otpisu sportske opreme koja je još imala sadašnju vrijednost u iznosu od **605,70 kuna**, a zbog neisplativosti popravka je otpisana i isknjižena.

1. Promjene u obujmu nefinancijske imovine AOP 019

* Odnosi se na **povećanje** temeljem Odluke o prijenosu izvedenih radova od Grada Pule, u iznosu od **2.484.222,15 kuna**

Bilješke izradila: Odgovorna osoba:

Paula Levak, mag. oec. Zoran Bjelopetrović, prof.